PATVIRTINTA

Šiaulių lopšelio-darželio „Gintarėlis“

direktoriaus

įsakymu Nr.

**ŠIAULIŲ LOPŠELIO–DARŽELIO „GINTARĖLIS“**

**PIRMOS PAGALBOS ORGANIZAVIMO**

**TVARKOS APRAŠAS**

**I. BENDROSIOS NUOSTATOS**

1. Pirmos pagalbos organizavimo tvarkos aprašas (toliau– Aprašas) nustato pirmos pagalbos organizavimą, teikimą ir atsakomybę Šiaulių lopšelyje-darželyje „Gintarėlis“ (toliau – lopšelis-darželis).

**II. PIRMOS PAGALBOS ORGANIZAVIMAS ĮSTAIGOJE**

2. Už vaikų ugdymą ir priežiūrą atsakingas pedagogas, ūmiai susirgus vaikui ar įvykus nelaimingam atsitikimui, nedelsdamas apie vaiko sveikatos būklę informuoja bendrosios praktikos slaugytoją ir vaiko tėvus (globėjus, rūpintojus).

3. Visuomenės sveikatose priežiūros specialistė (toliau – sveikatos specialistas):

3.1. suteikia nukentėjusiam vaikui pirmąją pagalbą ir informuoja lopšelio-darželio direktorių;

3.2. esant būtinumui, nedelsdamas kviečia greitąją medicinos pagalbą.

4. Nesant Sveikatos specialistui, 3 punkte išdėstytus veiksmus atlieka už vaikų ugdymą ir priežiūrą atsakingas pedagogas.

5. Jei, iškvietus greitąją medicinos pagalbą, nukentėjusio vaiko tėvai (globėjai, rūpintojai) nepasiekiami, Sveikatos specialistas (nesant Sveikatos specialistui – už vaikų ugdymą ir priežiūrą atsakingas pedagogas) lydi nukentėjusį vaiką į ligoninę ar kitą sveikatos priežiūros įstaigą ir lieka su juo, kol atvyks vaiko tėvai (globėjai, rūpintojai).

**III. PIRMOJI PAGALBA ĮTARIANT ANAFILAKSIJĄ – PAVOJINGĄ GYVYBEI ALERGINĘ REAKCIJĄ**

6. Jei vaiko sveikatos pažymėjime (forma Nr. 027-1/a) nurodyta, kad vaikui ugdymo įstaigoje gali prireikti skubios pagalbos dėl anafilaksijos ir yra paskirtas adrenalinas, atsiradus anafilaksijos požymiams, Sveikatos specialistas, o jei įstaigoje jo įvykio metu nėra – su vaiku esantis pedagogas turi vaikui suleisti adrenaliną autoinjektoriumi.

7. Mažiems vaikams anafilaksiją dažniausiai sukelia karvės pienas, kiaušiniai, vyresniems – žemės ir medžių riešutai, žuvis, vėžiagyviai. Suaugusiems anafilaksines reakcijas sukelia vaistai ir vabzdžių įgėlimai.

8. Anafilaksijos požymiai:

8.1 odos pažeidimo požymiai – dilgėlinis bėrimas, paraudimas, niežulys (gali būti be bėrimo), tinimas (pvz., lūpų, ausų, vokų);

8.2. kvėpavimo sistemos pažeidimo požymiai – užkimęs balsas, dusulys, pasunkėjęs triukšmingas įkvėpimas ir iškvėpimas, kosulys, staiga atsiradusi sloga, nosies užburkimas;

8.3. širdies-kraujagyslių sistemos pažeidimo požymiai – silpnumas, blyškumas, alpimas, suglebimas, sąmonės praradimas;

8.4 virškinimo sistemos pažeidimo požymiai – pykinimas, vėmimas, pilvo skausmas, viduriavimas.

9. Įtariant anafilaksiją:

9.1. jei įmanoma, nutraukti kontaktą su alergenu;

9.2. ligonį paguldyti ant nugaros, pakelti kojas;

9.3. kviesti pagalbą;

9.4. suleisti adrenalino. Jis leidžiamas į raumenis vidurinio šlaunies trečdalio šoniniame paviršiuje specialiu adrenalino autoinjektoriumi. Jei reikia, injekcija kartojama kas 5 -15 min.

**IV. BAIGIAMOSIOS NUOSTATOS**

11. Su pirmosios pagalbos organizavimo tvarkos aprašu pasirašytinai turi būti supažindinti už vaikų ugdymą ir priežiūrą atsakingi pedagogai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_